Зборник на Миладиновци/ 332 песна
332

Болно лежит мало моме,
Болно лежит три месеци,
М'ка имат, т'га имат
Т'га имат за лудото.
Па говори мало моме
Мало моме на мајка си:
„Ми се пиет студна вода,
Да с' напиам, та да умрам;
Викнете ми моето лудо,
Да го видам, та да умрам.”
Па си дошло лудо младо,
Го видело, го целива,
Тифко нему проговара:
„Јас за тебе си умирам.”
Уште речта не дорече,
В еднош моме си умрело.